RESOLUCIÓN do 1 de agosto de 2022 pola que se publica a concesión de subvencións para a adquisición de equipamentos deportivos ao abeiro da Resolución do 13 de decembro de 2021 pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2022 (código de procedemento PR949A).
Vicepresidencia Segunda e Consellería de Presidencia, Xustiza e Deportes — III. Outras disposicións — 17/08/2022

Antecedentes.
No Diario Oficial de Galicia número 3, do 5 de xaneiro de 2022, publicouse a Resolución do 13 de decembro de 2021, da Secretaría Xeral para o Deporte, pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2022 (código de procedemento PR949A) (en diante, resolución de convocatoria). No artigo 3.2 da convocatoria establecíase un prazo dun mes para a presentación de solicitudes.
Finalizado o prazo de presentación de solicitudes, o 7 de abril de 2022 publicouse no DOG a Resolución do 30 de marzo de 2022, da Subdirección Xeral de Plans e Programas da Secretaría Xeral para o Deporte, pola que se fan públicas as listaxes de solicitudes suxeitas a emenda, as solicitudes en motivo de inadmisión e as solicitudes admitidas, presentadas ao abeiro da resolución de convocatoria. A Resolución do 30 de marzo de 2022 establecía un prazo de dez (10) días hábiles para formular reclamacións, emendar erros e achegar os documentos que os interesados entendesen oportunos.
Despois de que rematase o dito prazo, e logo da correspondente proposta do órgano instrutor do procedemento, publicouse no DOG número 93, do 13 de maio de 2022, a Resolución do 5 de maio de 2022, da Secretaría Xeral para o Deporte, pola que se publica a relación definitiva das solicitudes desestimadas e inadmitidas ao abeiro da resolución de convocatoria.
Unha vez pechado o prazo de reclamacións, emenda de erros e falta de documentación, o órgano instrutor remite aqueles expedientes administrativos que cumpren todos os requisitos e reúnen toda a documentación necesaria á comisión encargada da súa valoración. O 18 de maio e o 18 de xullo reuniuse a Comisión de Valoración, que emite o seu informe cunha relación das solicitudes presentadas ordenadas por orde de prelación de maior a menor puntuación en aplicación dos criterios de baremación establecidos na base 13ª.
O 1 de xuño publicouse no DOG a Resolución do 23 de maio de 2022, da Subdirección Xeral de Plans e Programas da Secretaría Xeral para o Deporte, pola que se publica a baremación provisional das entidades admitidas, presentadas ao abeiro da resolución de convocatoria.
O 19 de xullo de 2022, o órgano instrutor formulou proposta de resolución definitiva aprobada polo secretario xeral para o Deporte.
Consideracións legais e técnicas.
Primeira. De conformidade co disposto na base 10ª da resolución de convocatoria, a Subdirección Xeral de Plans e Programas será o órgano competente para a instrución do procedemento e elevará proposta de resolución, conforme todo o actuado, á persoa titular da Secretaría Xeral para o Deporte.
Segunda. Por tratarse dun procedemento de concorrencia competitiva, e de conformidade co establecido no artigo 45.1.b) da Lei 39/2015, do 1 de outubro, do procedemento administrativo común das administracións públicas, a publicación no DOG producirá os mesmos efectos que a notificación individualizada. Esta publicación tamén se realizará na páxina web da Secretaría Xeral para o Deporte.
Terceira. O 23 de maio de 2022, a entidade Club Atletismo Morrazo (NIF G36486686) presentou solicitude de renuncia á subvención e, con posterioridade, detectouse que o Club Náutico de Rodeira Cangas (NIF G36040756) no está ao día coa Atriga, polo que se procede a inadmitir.
Acreditadas as actuacións levadas a cabo pola Comisión de Valoración a que que se refire a base 12 da resolución de convocatoria e as propostas formuladas por esta, tendo en conta o disposto no artigo 33 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, con base na proposta de resolución do órgano instrutor do 19 de xullo de 2022, de acordo co establecido na Lei 9/2007, do 13 de xuño, de subvencións de Galicia, no Decreto 11/2009, do 8 de xaneiro, polo que se aproba o seu regulamento, e en virtude das atribucións que me foron conferidas,
Primeiro. Outorgar as subvencións que se recollen no anexo I desta resolución, para a adquisición de equipamentos deportivos, ordenadas polos puntos acadados. No anexo determínanse o investimento subvencionable e a axuda concedida.
Os importes das subvencións serán o 80 % do investimento subvencionable ata un límite de 10.000 euros; a porcentaxe restante será achegada pola entidade beneficiaria.
Segundo. Desestimar o outorgamento das solicitudes de subvención polo esgotamento de crédito da convocatoria ás entidades que se recollen no anexo II desta resolución, ordenadas por puntuación.
Terceiro. Aceptar a renuncia á subvención presentada pola entidade Club Atletismo Morrazo, NIF G36486686, e inadmitir a solicitude do Club Náutico de Rodeira Cangas, NIF G36040756, por non estar ao día no cumprimento das súas obrigas coa Consellería de Facenda.
Cuarto. Estas listaxes expoñeranse tamén nos taboleiros de anuncios dos servizos provinciais e da Secretaría Xeral para o Deporte, así como na páxina web https://deporte.xunta.gal
Quinto. De acordo coa base 21ª do anexo I da resolución de convocatoria, a entidade beneficiaria pode solicitar o pagamento do 100 % da contía da subvención concedida, en concepto de pagamento anticipado, logo da aceptación expresa desta e da presentación do anexo VI da resolución de convocatoria debidamente cuberto.
Sexto. Segundo a base 22ª. Xustificación da subvención, do anexo I da resolución de convocatoria, as entidades beneficiarias terán de prazo ata o 30 de novembro de 2022 para executaren o proxecto subvencionado e presentaren a correspondente xustificación dos investimentos realizados, xuntando a documentación xustificativa establecida na referida base.
Esta resolución esgota a vía administrativa e contra ela pódese interpoñer un recurso potestativo de reposición, ante a persoa titular da Vicepresidencia Segunda e Consellería de Presidencia, Xustiza e Deportes, no prazo dun mes contado a partir do día seguinte ao da súa publicación no Diario Oficial de Galicia, ou ben, directamente, un recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da súa publicación.
Santiago de Compostela, 1 de agosto de 2022
A) Federacións deportivas galegas:
B) Clubs deportivos, seccións deportivas e sociedades anónimas deportivas:
Federacións deportivas galegas.
Clubs deportivos, sociedades anónimas e seccións deportivas.